ผมเป็นผื่นแดงที่หัวอวัยวะเพศครับและมีอาการคันบางครับ ผมต้องใช้ยาทาอะไรได้บ้างครับ และถ้าจะไปหา ต้องหาด้านไหนครับ อาการนี้เป็นมาหนึ่งอาทิตย์แล้วครับ ชอบครับ
สวัสดีค่ะ อาการมีผื่นแดงที่ปลายองคชาต ร่วมกับอาการคัน อาจเกิดจาก1. การแพ้ระคายเคืองต่อสารเคมีต่างๆ เช่น สบู่ น้ำหอม ผงซักฟอก รวมถึงถุงยางอนามัย2. ปลายองคชาตอักเสบ (balanitis) โดยอาจเกิดจากการติดเชื้อราหรือเชื้อแบคทีเรียก็ได้ อาการคือผิวหนังที่บริเวณปลายองคชาตจะบวมแดง หรืออาจมีผื่นแดง และมีอาการเจ็บปวดร่วมด้วย นอกจากนี้อาจมีน้ำเหลืองข้นๆ ออกจากท่อปัสสาวะได้3. ติดเชื้อโรคติดต่อทางเพศสัมพันธ์ เช่น หนองในแท้ หนองในเทียม แต่อาการหลักคือจะมีหนองไหลจากท่อปัสสาวะ แสบขณะปัสสาวะ หรือมีปัสสาวะขัด หากเป็นเริม จะเป็นผื่นที่เป็นตุ่มน้ำใส ซึ่งต่อมาจะแตกออกกลายเป็นแผลและมีอาการเจ็บปวดหรือแสบมาก4. โรคผิวหนังอักเสบชนิดต่างๆในเบื้องต้น ควรล้างทำความสะอาดอวัยวะเพศทุกครั้งที่อาบน้ำ โดยการถลกหนังหุ้มปลาย และถูปลายองคชาตและหนังหุ้มปลายด้วยนิ้วมือให้สะอาด ควรใช้สบู่ที่อ่อนโยนในการชำระล้าง ไม่ควรใช้สบู่ที่รุนแรงฟอก และไม่ล้างบ่อยเกินไป ก่อนใส่เสื้อผ้า ต้องซับให้แห้ง หลีกเลี่ยงการทาโลชั่นหรือน้ำหอมบริเวณใกล้เคียงอวัยวะเพศ ล้างมือทุกครั้งก่อนจับอวัยวะเพศเพื่อปัสสาวะ และต้องถลกหนังหุ้มปลายทุกครั้งที่ปัสสาวะ เพื่อป้องกันปัสสาวะตกค้างหมักหมม หากมีอาการคันมาก อาจทานยาแก้แพ้แก้คัน เพื่อหลีกเลี่ยงการเกา เช่นไฮดรอกไซซีน (hydroxyzine),chlorpheniramine(CPM) เป็นต้นแต่หากมีหนองออกจากท่อปัสสาวะ หรือผื่นกลายเป็นตุ่มน้ำใส หรือผื่นคันไม่หายไป และเป็นมากขึ้น ควรไปพบแพทย์เฉพาะทางด้านอายุรกรรมค่ะเพื่อตรวจและรับยารักษาค่ะ